|  |
| --- |
| **Republika e Kosovës**  **Republika Kosova - Republic of Kosovo**  ***Qeveria – Vlada - Government***  ***Ministria e Arsimit, Shkencës dhe Teknologjisë***  ***Ministarstva za Obrazovanje, Nauku i Tehnologiju***  ***Ministry of Education, Science and Technology*** |

O F E R T Ë

Për angazhim e kryetrajnerëve dhe trajnerëve sipas fushave të Kurikulit të ri të Kosovës dhe realizimit të planit të veprimit të Div. për Zhvillim Profesional të Mësimdhënësve, i cili përshkruan hapat që duhet të ndërmerren për mbështetjen profesionale të mësimdhënësve për zbatimin e Kurrikulit te Ri të Kosovës, me fokus vendosjen e skemës së trajnimit të mësimdhënësve për të gjitha komunat e Kosovës për vitin shkollor 2017/2018, të cilat do të punojnë me kurrikulën e re.

Në pajtim me detyrat dhe përgjegjësitë e DZHPM për të trajnuar dhe aftësuar kryetrajnerët/trajnerët në nivel të komunave të Kosovës, për krijimin e grupeve profesionale që ndihmojnë zbatimin e reformës arsimore, MASHT-i shpallë ofertë për përzgjedhjen e kryetrajnerëve/trajnerëve sipas fushave të Kurikulit të ri të Kosovës, e të cilët duhet të plotësojnë këto kritere:

1. Të jetë mësimdhënës i rregullt në shkollat publike të Republikës së Kosovës;
2. Të ketë së paku 5 vite përvojë pune në mësimdhënie/arsim;
3. Të jetë në lëminë/fushën përkatëse, për të cilën është i thirrur për mbajtjen e trajnimeve te akredituara nga MASHT-i;
4. Të jetë i certifikuar si trajner ose si pjesëmarrës sipas programeve të akredituara nga MASHT-i, e sidomos nga programet bazike/themelore;
5. Të ketë dëshmi/raport vlerësues nga drejtori i shkollës për rezultatet e punës me nxënës, si mësimdhënës i certifikuar në programet e përmendura më lartë;
6. Të njohë mirë Kurrikulën e re të Kosovës, me përparësi për ata të cilët kanë qenë në pilotim dhe zbatim të KK-së së Re;
7. Të njoh mirë përdorimin e kompjuterit;
8. Të jetë person kreativ dhe për secilin aktivitet trajnues dhe mentorues, të raportojë me kohë;
9. Të ketë licencë të karrierës si mësimdhënës;
10. Të respektojë marrëveshjen me përpikëri;

**Detyrat kryesore**

Kryetrajnerët/trajnerët kanë këto detyra:

* Të analizojnë dokumentet e KK-së dhe KB-ve sipas niveleve.
* Analizojnë udhëzuesin për zbatimin e kurrikulës në fushën përkatëse.
* Të prezantojnë informacionet dhe njohuritë sipas dokumenteve të Kurikulit të ri të Kosovës dhe përmbajtjeve materiale dhe shkencore.
* Përgatisin planin e trajnimit 5 ditor – sipas agjendave dhe materialet për prezantim.
* Bëjnë organizimin dhe mbajtjen e trajnimit sipas agjendës dhe ditëve të trajnimit
* Mbajnë në evidencë listën e pjesëmarrësve të përfshirë në trajnimin për trajnerë dhe mësimdhënës.
* Sigurojnë llaptop dhe projektor për prezantimin e punës së tyre në seancat e trajnimit.
* Përmbledhin – integrojnë dhe përpunojnë modelet praktike të planifikimit për shkallë të kurrikulës, planeve vjetore dhe dymujore të përgatitura gjatë trajnimit, dhe u shpërndajnë trajnerëve të rinj dhe mësimdhënësve, si modele pune gjatë trajnimit të tyre.
* Përgatisin raportin e punës sipas ditëve të angazhimit për trajnimin e trajnerëve/mësimdhënësve.
* Përgatisin një raport të vlerësimit për trajnerët e rinj/mësimdhënësit.

Në planin për trajnimin e mësimdhënësve për zbatimin e Kurrikulës së re, fillimisht është planifikuar që të angazhohen për secilën fushë të kurrikulës nga dy kryetrajnerë, ose dy trajnerë.

Një kryetrajner angazhohet për 7 ditë pune: (5 ditë pune për trajnimin e trajnerëve të rinj dhe 2 ditë pune për kryerjen e monitorimit, raportimit, vlerësimit të trajnerëve, finalizimit të planeve për seanca të trajnimit, sllajdeve për prezantime gjatë trajnimit të trajnerëve dhe integrim të modeleve të planifikimit). Një ditë e angazhimit paguhet 70 € si kryetrajner (varësisht nga angazhimi), përkatësisht angazhimi si trajnerë paguhet 50 € për një ditë.

Si më sipër, Ministria e Arsimit, Shkencës dhe Teknologjisë, bazuar në legjislacionin në fuqi, do

të marrë vendim për angazhimin e kryetrajnerëve/trajnerëve sipas fushave.

Të interesuarit do të paraqesin këto dokumente:

-Kërkesën me shkrim

-Kopjen e diplomës nga kualifikimi përkatës

-CV personale

- Një referencë nga drejtori i shkollës bazuar në vlerësimin e tij/saj.

**Oferta do të jetë e hapur 8 ditë nga shpallja në ueb faqe të MASHT-it.**

Dokumentet dorëzohen në zyrën e arkivit në MASHT.

Zyrtari kontaktues në MASHT, znj.Habibe Buzuku – Pllana në zyrën 202/A

Tel. 038 212 659